คือหนูผ่าฟันคุดบนล่างพร้อมกัน 1 ข้าง แล้วหนูทำความสะอาดด้วยการใช้เกลือป่นละลายน้ำบ้วนปาก ช่วงแรกๆจะไม่แปรงฟันเลย กลัวมันโดนแผล แล้วก็ทานยาตามแพทย์สั่ง กินแต่โจ๊กกับนม แต่ว่า หลังๆเริ่มทานอาหารอ่อนได้นิดหน่อย ก็เลยต้มไข่กิน อยากทราบว่ามันจะมีผลข้างเคียงอะไรไหม เพราะมีคนบอกห้ามกินไก่ แผลจะอักเสบเป็นหนอง แต่ว่ากินไข่ได้ไหม มันเกี่ยวกันหรือเปล่าคะ
สวัสดีค่ะ การผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรกการดูแลตัวเองหลังผ่าตัด บ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้ สามารถรับประทานอาหารได้ทุกชนิดไม่มีข้อห้ามค่ะสังเกตอาการหากยังปวดบริเวณที่ผ่ามากขึ้นเรื่อยๆ มีกลิ่นปากเหม็นผิดปกติ เลือดหรือหนองไหลออกจากแผล ควรกลับไปพบทันตแพทย์ แต่หากเป็นแค่เนื้อเยื่อสีขาวๆที่ขึ้นมาปกคลุมอันนี้น่าจะเป็นเนื้อเยื่อที่ร่างกายสร้างมาซ่อมแซม ไม่ควรไปแกะนะคะ